കര്ശന നിയന്ത്രണത്തോടെ സ്വാതന്ത്ര്യ ദിനാഘോഷം തൃശൂര് : കൊവിഡ് സാഹചര്യത്തില് സ്വാതന്ത്ര്യ ദിനാഘോഷ ചടങ്ങുകള് കര്ശന നിയന്ത്രണങ്ങളോടെ നടത്തും. 15 ന് രാവിലെ 9 ന് തുടങ്ങുന്ന സ്വാതന്ത്ര്യ ദിനാഘോഷ ചടങ്ങില് ഔപചാരികമായി മാത്രം പരേഡ് നടത്തും. പൊതുജനങ്ങള്ക്ക് പ്രവേശനമില്ല. പരേഡില് പങ്കെടുക്കാവുന്ന സൈനിക വിഭാഗങ്ങളെ പരമാവധി 3 മുതല് 5 വരെയാക്കി. ക്ഷണിതാക്കളുടെ പരമാവധി എണ്ണം 100 ആണ്. മാര്ച്ച് പാസ്റ്റ് ഇല്ലാതെ നാഷണല് സല്യൂട്ട് നാമ മാത്രമായി സ്വീകരിക്കും. സ്റ്റുഡന്റ്സ് പൊലീസ്, സ്കൗട്ട്സ് ആന്ഡ് ഗൈഡ്സ്, എന്.സി.സി ജൂനിയര് എന്നീ സൈനിക വിഭാഗങ്ങളുടെ പരേഡും ഈവര്ഷം അനുവദനീയമല്ല. മുന്നിര കൊവിഡ് പോരാളികളായ 3 ഡോക്ടര്മാര്, രണ്ട് നഴ്സുമാര്, രണ്ട് പാരാമെഡിക്കല് ജീവനക്കാര്, മൂന്ന് സാനിറ്റേഷന് ജീവനക്കാര് എന്നിവര് നിര്ബന്ധമായും പങ്കെടുക്കണം.